**WEB פרויקט אישי – חלק ב'**

**נעם אבישור 207597261**

1. יצירת עמודים – html

מעבר לעמודים אותם תיארתי בחלק א' (דף נחיתה (מסך הכניסה), מסך יצירת משתמש, מסך המוכר, מסך יצירת מוצר, מסך הבית (חיפוש) ומסך תוצאות) הוספתי עוד מספר מסכים לצורך הוספת פונקציונאליות – אודות, צור קשר, עריכת מוצר ומוצר (נפתח לאחר לחיצה על תוצאה במסך התוצאות) – כולם מופעים תחת תיקיית views. העמוד הראשון שנפתח הוא מסך הנחיתה בו המשתמש בוחר אם הוא לקוח או מוכר ומשם מועבר למקום המתאים – אם מדובר בלקוח הוא מגיע לדף הבית שם הוא יכול לחפש, ואם מדובר במוכר עליו להתחבר ולעבור לדף המוכר. כל המסכים מחולקים ל-header, content, footer, ובכלל המסכים הקשורים ללקוח יש סרגל ניווט. קיים גם אייקון המוביל למסך המוכר ונמצא בכל המסכים הרלוונטים.

1. עיצוב העמודים – CSS

יצרתי קובץ CSS אחד המשמש את כל עמודי ה-html ונמצא תחת תיקיית static. מימשתי עיצוב רספונסיבי באמצעות הטכניקות שנלמדו בכיתה וכן הגדרת מרחקים באמצעות מידות יחסיות כמו אחוזים. ה-CSS מממש את עיקרון ה-grid. האנימציה שמימשתי היא בכפתור החיפוש בדף הבית ודף התוצאות אשר ב-hover הם הופכים ל"מבריקים".

1. מימוש דינאמי של האתר – JavaScript

יצרתי עמודי JS עבור המסכים בהם המשתמש מכניס קלט – דף הנחיתה, יצירת משתמש, יצירת/עריכת מוצר, תוצאות חיפוש וחיפוש – בהם, לאחר לחיצה על כפתור ה-submit, מתבצעת בדיקה שהמשתמש אכן הכניס קלט במקומות ההכרחיים, אם לא הוא מקבל על כך הודעה ולאחר מילוי נכון הוא מועבר לדף הבא.

בנוסף יצרתי קובץ All אשר רלוונטי לעמודים הקשורים למשתמש ואין בהם קלט. בקבצים הקשורים למשתמש (All, תוצאות חיפוש וחיפוש) מימשתי את הניווט האקטיבי (active nav bar) אשר מאפשר ללקוח לדעת באיזה עמוד הוא נמצא ולעבור בין העמודים – דף הבית, אודותינו וצור קשר.

1. מימוש פונקציונאליות של השירות בצד לקוח

באתר ישנם כמה טפסים אשר נדרשים מהמשתמש – התחברות, יצירת משתמש, יצירת / עריכת מוצר וביצוע חיפוש. בכל אחד מהטפסים ישנה ולידציה על המידע הן באמצעות הגדרת סוג השדות ב-html (שדה מסוג טלפון או אימייל יוגדר לפי הסוג השמור ב- html ושדה מסוג מחיר למשל יוגדר כגדול מ-0 בנוסף ישנם שדות מיוחדים כמו דרופ בוקס או רדיו שגם הם מוגדרים ב-html) וכן ולידציה נוספת ב-JS אשר בודקת שהשדות ההכרחיים מולאו ואחרת מציגה הודעה למשתמש.

הנחות:

1. מסך הנחיתה מיועד רק לניתוב המשתמשים בין ה-viewים השונים.
2. כאשר המוכר מחובר, שמו יופיע במסך המוכר וכן בצד ימין למעלה (כתבתי "נעם" במקומות האלה) ולחיצה על הכפתור בצד ימין למעלה תוביל למסך המוכר (כפי שקורה באתר כרגע). אחרת – יהיה כתוב "שלום, אורח" ולחיצה על הכפתור תוביל למסך הנחיתה שם ניתן לבצע התחברות.
3. אין צורך להציג סרגל ניווט למוכר – ולכן הוא לא מוצג במסכים המקושרים אליו.
4. אין צורך להכניס את שם המוכר למוצר משום שהם מקושרים בבסיס הנתונים ונוכל להציג את שם המוכר במסך פתיחת המוצר במקרה הצורך.
5. מאחר ואין בסיס נתונים הצגתי במסך התוצאות, המוצר וכן במסך המוכר פריטים פיקטיביים. בהינתן בסיס נתונים יופיעו תמונת המוצר, שמו, תיאורו, המחיר וכל שאר הפרטים הרלוונטים.
6. בעת מחיקת פריט תופיע הודעת אזהרה – בהינתן שהמשתמש ילחץ "אישור" הפריט ימחק מתצוגת המשתמש.
7. בפתיחת מסך עריכת הפריט יופיעו הפרטים של הפריט שהמשתמש רצה לערוך ואפשרות לשנות חלק מהם ואף לא לשנות דבר וללחוץ "שמור" (לא תהיה שגיאה).
8. בדף התוצאות ישמר החיפוש אותו המשתמש חיפש ותינתן אפשרות לערוך אותו ולחפש בשנית ע"י לחיצה על החיפוש.
9. בדף התוצאות תינתן אפשרות לסנן את התוצאות על פי הפרמטרים המופיעים בסרגל הסינון, וכן לעבור בין עמודים.
10. בעמוד המוכר יוצגו למוכר כל המוצרים שלו.